
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 613 


10 Μαΐου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως αρχαιολογικού χώρου I. Μ. Πραθί- 
ου και περιβάλλοντος χώρου της, Αγ. Θεοδώρων Ν. 

Κορινθίας. 1 

Χαρακτηρισμός ως σημαντικού του έργου: «Κατα¬ 
σκευή Μεθοριακού Σταθμού Σαγιάδας» καθορι¬ 
σμός αμοιβής μελών της επιτροπής Εισήγησης 
Ανάθεσης για το ανωτέρω έργο. 2 


Σύσταση Νομικού Προσώπου στο Δήμο Λουτρακιού - 
Περαχώρας Ν. Κορινθίας με την επωνυμία Δημοτι¬ 
κός Οργανισμός Άθλησης Λουτρακίου-Περαχώρας 3 
Ανώτατο όριο επιτρεπομένων ημερών κίνησης εκτός 
έδρας, μελών Δ.Σ. και διαχειριστή της κατασκήνω¬ 


σης Αγίας Μαρίνας Ν. Α. Μεσσηνίας. 4 

Μερική ανάκληση της ΓΡ. 1865/12.5.80 απόφασης 
Νομ. Άρτας. 5 


ΑΠΟΦΑΣΕΙ Σ 

Αριθ. ΥΠΠΟ/ΑΡΧ/Β1/Φ31/16278/431 (1) 

Χαρακτηρισμός ως αρχαιολογικού χώρου I. Μ. Πραθίου 
και περιβάλλοντος χώρου της, Αγ. Θεοδώρων Ν. Κο¬ 
ρινθίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Υ.Α. ΥΠΠΘ/ΓΝΟΣ/49095/30.10.1991 (ΦΕΚ 987/Β/ 
28.11.1991 και ΦΕΚ 17/Β/16.1.1992) για μεταβίβαση αρ¬ 
μοδιοτήτων Υπουργού και δικαιώματος υπογραφής «Με 
εντολή Υπουργού» στους Γ. Γραμματέα, Ειδικό Γραμμα- 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2. Τις διατάξειςτου Κ.Ν. 5351/32 «Περί Αρχαιοτήτων». 

3. Τον Ν. 1127/30.1.1981, ΦΕΚ 32/Α/10.2.1981 «Περί κυ- 
ρώσεως της εις Λονδίνον την 6η Μαΐου 1969 υπογραφεί- 
σης Ευρωπαϊκής Συμβάσεως δια την προστασίαν της αρ¬ 
χαιολογικής κληρονομιάς». 

4. Τον Ν. 2039/9.4.1992, ΦΕΚ 61/Α/13.4.1992 «Κύρωση 
της Σύμβασης για την προστασία της αρχιτεκτονικής κλη¬ 
ρονομιάς της Ευρώπης». 


5. Την κήρυξη ως ιστορικού διατηρητέου μνημείου, της 
Παναγίας Πραθίου, Υ.Α. 15904/24.11.62, ΦΕΚ 473/ 
Β/17.12.62. 

6. Την Γνωμοδότηση του Τοπικού Συμβουλίου Μνημεί¬ 
ων Ανατολικής Πελοποννήσου, όπως διατυπώθηκε στην 
αριθμ. 1/21.3.2000 συνεδρία του, αποφασίζουμε: 

Χαρακτηρίζουμε ως αρχαιολογικό χώρο την περιοχή 
Πράθι Αγ. Θεοδώρων Ν. Κορινθίας στα Γεράνεια όρη, η 
οποία και σημειώνεται με τα στοιχεία ΑΒΓΔΕΖΗΘΙΚΛΜΝΞ 
στο συνημμένο απόσπασμα χάρτη της ΓΥΣ 1: 5000. 

Ο παραπάνω χώρος, περιβάλλει την κηρυγμένη ως 
ιστορικό διατηρητέο μνημείο μονή της Παναγίας Πρα¬ 
θίου. 

Σήμερα από το σημαντικό μοναστηριακό συγκρότη¬ 
μα σώζεται μόνο το καθολικό, η αρχική φάση του οποί¬ 
ου ανάγεται στον 12ο - 13ο αι, ανακαινίσθηκε το 1464 
και επισκευάσθηκε τον 19ο και 20ο αι. Ο ναός στο εσω¬ 
τερικό φέρει τοιχογραφίες βυζαντινής και μεταβυζα¬ 
ντινής περιόδου. Στον άμεσο φυσικό περιβάλλοντα χώ¬ 
ρο του μνημείου υπάρχουν διάσπαρτες αρχαιότητες. 

Οι συντεταγμένες των κορυφών του αρχαιολογικού χώ¬ 
ρου έχουν ως εξής: 

Α 10250,72-25634,66 
Β 10436,49-25546,92 
Γ 10747,28-25509,48 
Δ 11086,17-25290,11 
Ε 11206,08-25387,41 
Ζ 11140,85-25516,55 
Η 11135,70-25715,93 
© 11094,61-25848,54 
I 11085,71-26267,58 
ΚΙ 0993,92-26202,88 
Λ 10733,73-26209,13 
Μ 10586,54-26094,68 
Ν 10369,69-26102,46 
Ξ 10226,58-26161,04 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Απριλίου 2000 

Με εντολή Υπουργού 
Ο Προϊστάμενος της Δ/νσης 
ΙΣΙΔΩΡΟΣ «ΑΚΟΥΡΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1502 (2) 

Χαρακτηρισμός ως σημαντικού του έργου: «Κατασκευή 
Μεθοριακού Σταθμού Σαγιάδας» καθορισμός αμοιβής 
μελών της επιτροπής Εισήγησης Ανάθεσης για το 
ανωτέρω έργο. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη τις διατάξεις: 

1. Του Ν.3200/1955 «περί διοικητικής αποκεντρώσεως» 
(ΦΕΚ 97/τ.Α’/1955) όπως τροποποιήθηκε με το 
Ν.3620/1956 «περί τροποποιήσεως και συμπληρώσεως 
των διατάξεων περί διοικητικής αποκεντρώσεως (ΦΕΚ 
279/τ.Α’/1956) και το ΝΔ532/1970 «περί συμπληρώσεως 
κλπ» (ΦΕΚ 103/τΑ’/1970). 

2. Του Ν. 1622/1986 «περί τοπικής αυτοδιοίκησης κλπ» 
(ΦΕΚ 92/τ.Α’/1986) και του ΠΔ51/1987 «καθορισμός των 
περιφερειών της χώρας για το σχεδίασμά, προγραμματι¬ 
σμό κλπ (ΦΕΚ 26/τ.Α’/1987). 

3. Του Ν.2503/97 (ΦΕΚ 107/τ.Α730-5-1997] «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις». 

4. Του Ν. 1418/1984 «περί δημοσίων έργων και ρυθμί¬ 
σεις συναφών θεμάτων» (ΦΕΚ23/τ.Α’/1984) όπως τροπο¬ 
ποιήθηκε και συμπληρώθηκε με το Ν.2229/94. 

5. Του ΠΔ 609/1985 «Κατασκευή δημοσίων έργων» 
(ΦΕΚ223/τ.Α’/1985) και του ΠΔ 23/93 «προσαρμογή της 
ελληνικής νομοθεσίας για δημόσια έργα κλπ», και των συ¬ 
μπληρωματικών Ν.2338/95 και Ν.2472/96. 

6. Του άρθρου 12 του Ν.2338/1995 «κύρωση της σύμ¬ 
βασης κατασκευής του αεροδρομίου των Σπάτων» (ΦΕΚ 
202/τ.Α’/14-9-1995) με το οποίο συμπληρώθηκε ο 
Ν.22229/94 σε ό,τι αφορά τις αμοιβές των επιτροπών 
(εγκ.1/96). 

7. Του Ν.2576/98 «βελτίωση της διαδικασίας για την 
ανάθεση κατασκευής δημοσίων έργων και λοιπές διατά¬ 
ξεις. 

8. Του Ν.2522/1997 «δικαστική προστασία κατά το στά¬ 
διο που προηγείται της σύνταξης σύμβασης» (ΦΕΚ 178/ 
τ.Α’/8-9-1997). 

9. Της παρ. 3 του άρθρου 22 του Ν.2362/1985 «περί δη¬ 
μοσίου λογιστικού, ελέγχου δαπανών του κράτους». 

10. Την ΣΑΕΠ Ηπείρου 018/2 στην οποία περιλαμβάνε¬ 
ται το ενάριθμο έργο 9918528 «κατασκευή Μεθοριακού 
Σταθμού Σαγιάδας» με προϋπολογισμό 1.900.000.000 
δρχ. ενταγμένο στο πρόγραμμα ΙΝΤΕΒΒΕΘ II. 

11. Την αριθ. 387/22-6-1998 απόφαση του Γενικού 
Γραμματέα Περιφέρειας Ηπείρου με την οποία εγκρίθηκε 
η δημοπράτηση της εκτέλεσης του υπόψη έργου με το 
σύστημα προσφοράς που περιλαμβάνει μελέτη και κατα¬ 
σκευή με κατ’ αποκοπή εργολαβικό αντάλλαγμα. 

12. Την αριθ. 268/14-5-1998 απόφαση του γενικού Γραμ¬ 
ματέα Περιφέρειας Ηπείρου με την οποία συγκροτήθηκε 
σε ετήσια βάση για το έτος 1998 η προβλεπόμενη από το 
άρθρο 22 του ΠΔ 609/85 Επιτροπή Εισήγησης, όπως συ¬ 
μπληρώθηκε με την 3050/20-8-1998 καιτροποποιήθηκε με 
την αριθ. 4808/16-12-1998 όμοιες, σύμφωνα με τις οποίες 
για την Επιτροπή Εισήγησης Ανάθεσης για την περίπτωση 
δημοπράτησης των εργασιών της εργολαβίας «Κατα¬ 
σκευή Μεθοριακού σταθμού Σαγιάδας» ορίστηκαν οι: 

• Κωνσταντίνος Μελής, Πολ. Μηχανικός της ΔΔΕ ως 
Πρόεδρος της Επιτροπής. 

• Χρήστος Ρίζος, Πολ. Μηχανικός της ΔΔΕ 

• Λάζαρος Κόκκαλης, Πολ. Μηχανικός της ΔΕΚΕ. 


• Βασιλική Πουλιάνου, Πολ. Μηχανικός της ΔΕΚΕ. 

• Θωμάς Μπέγκας, Μηχανολ. Μηχανικός, ως εκπρό¬ 
σωπος του ΤΕΕ. 

• Νικόλαος Τσόγκας, Πολ. Μηχανικός ως εκπρόσωπος 
του ΣΑΤΕ. 

• Σωτήρης Γιαννούλης, Αρχ. Μηχανικός, Τεχνικός Σύμ¬ 
βουλος Περιφέρειας Ηπείρου. 

• Βασίλειος Νάτσης, Τοπ. Μηχανικός, Τεχνικός Σύμ¬ 
βουλος Περιφέρειας Ηπείρου. 

Και επειδή 

1. Από τα πρακτικά της Επιτροπής προκύπτουν οι συνε¬ 
δριάσεις και γενικότερα ο τρόπος, η έκταση και η σημα¬ 
σία της εργασίας της υπόψη επιτροπής. 

2. Έργοτης Επιτροπής ήταν η αξιολόγηση τωντεχνικών 
προσφορών καθώς και η διατύπωση των απόψεώντης σε 
όλα τα στάδια της διαδικασίας λόγω της σπουδαιότητας 
του έργου. 

3. Οι εργασίες της επιτροπής πραγματοποιήθηκαν το 
διάστημα από 8-1-1999 έως 8-5-1999, αποφασίζουμε: 

Α.- Χαρακτηρίζουμε το έργο «Κατασκευή Μεθοριακού 
Σταθμού Σαγιάδας» ως σημαντικό έργο. 

Β.- Καθορίζουμε αμοιβή για τα παρακάτω μέλη της Επι¬ 
τροπής για τον διαγωνισμό του έργου ως ακολούθως: 

1. Γιατον Πρόεδρο Κωνσταντίνο Μέλη και τα μέλη Χρή- 
στο Ρίζο, Λάζαρο Κόκκαλη, Βασιλική Πουλιάνου, Σωτήρη 
Γιαννούλη, Βασίλειο Νάτση, το ποσό των 200.000 δρχ. για 
τον καθένα εξ αυτών και για το διάστημα που απασχολή¬ 
θηκαν στην επιτροπή, δηλαδή χρονικό διάστημα τεσσά¬ 
ρων (4) μηνών με αμοιβή 50.000 δρχ. ανά μήνα. 

2. Για την είσπραξη της αμοιβής, οι προαναφερόμενοι 
θα πρέπει να υποβάλουν υπεύθυνη δήλωση ότι η υπόψη 
αμοιβή μαζί με κάθε άλλη πρόσθετη αμοιβή δεν υπερβαί¬ 
νει μηνιαίως το σύνολο των αποδοχών της οργανικής θέ¬ 
σης που κατέχουν. 

3. Η σχετική για την υπόψη αμοιβή δαπάνη, ανερχόμενη 
συνολικά στο ποσό των 1.200.000 δρχ. θα βαρύνει τις πι¬ 
στώσεις του έργου 9918528 Δημ. Επενδύσεων της ΣΑΕΠ 
Ηπείρου (Ο 18/2). 

Γ- Εγκρίνουμε τη διάθεση πίστωσης 1.200.000 δρχ. σε 
βάρος των πιστώσεων του έργου 9918528 Δημ. Επενδύ¬ 
σεων της ΣΑΕΠ Ηπείρου (018/2), για την αμοιβή των με¬ 
λών της επιτροπής εισήγησης ανάθεσης για το έργο «Κα¬ 
τασκευή Μεθοριακού Σταθμού Σαγιάδας» με το σύστημα 
προσφοράς που περιλαμβάνει μελέτη και κατασκευή με 
κατ’ αποκοπή εργολαβικό αντάλλαγμα. 

Η σχετική καταβολή θα γίνει άμεσα με μέριμνα του υπο¬ 
λόγου του έργου. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Ιωάννινα, 29 Μαρτίου 2000 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ ΚΑΛΟΥΔΙΩΤΗΣ 

- ♦ - 

Αριθ. 5649 (3) 

Σύσταση Νομικού Προσώπου στο Δήμο Λουτρακιού - Πε- 
ραχώρας Ν. Κορινθίας με την επωνυμία Δημοτικός 
Οργανισμός Άθλησης Λουτρακίου-Περαχώρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 και 203 του ΠΔ 410/95. 

2. Τις διατάξεις του Ν.2503/97. 

3. Τις διατάξεις του άρθρου 27 του Ν.2081/92 με το 
οποίο προοτέθηκε άρθρο 29Α στο Ν. 1558/85 με το οποίο 
και ορίζεται έλεγχος των δαπανών που προκαλούν οι κα¬ 
νονιστικές διοικητικές πράξεις και όπως αυτό τροποποιή¬ 
θηκε με το αρθρ.1 του Ν.2469/97. 

4. Την αριθμ.49/2000 νομίμως ληφθείσα απόφαση του 
Δημοτικού Συμβουλίου Λουτρακιού — Περαχώρας περί 
σύστασης Δημοτικού Νομικού Προσώπου Δημοσίου Δι¬ 
καίου με την επωνυμία Δημοτικός Οργανισμός Άθλησης 
Λουτρακίου-Περαχώρας, κατά το μέρος που αναφέρεται 
στην σύσταση, στους σκοπούς, στους πόρους και στην 
εκπροσώπηση του ανωτέρω, αποφασιζούμε: 

1. Συστήνουμε στο Δήμο Λουτρακίου-Περαχώρας Νο¬ 
μικό Πρόσωπο Δημοσίου Δίκαιου με την επωνυμία Δημο¬ 
τικός Οργανισμός Άθλησης Λουτρακίου-Περαχώρας. 

2. Σκοποίτου Νομ.Προσώπου είναι: 

α) Η καλλιέργεια, επιβοήθηση και προώθηση της αθλη¬ 
τικής ιδέας, του φιλάθλου πνεύματος και του Ολυμπι¬ 
σμού μακριά από φανατισμούς, βία, ανταγωνισμούς και 
κερδοσκοπία. 

β) Η οργάνωση, λειτουργία και εν γένει διαχείριση αθλη¬ 
τικών κέντρων, χώρων, γηπέδων και πόσης φύσεως εγκα¬ 
ταστάσεων, αναψυχής και ψυχαγωγίας. 

γ) Η απόκτηση και οργάνωση και λειτουργία υπό τις 
προηγούμενες προϋποθέσεις καιενγένειδιαχείριση εκτά¬ 
σεων καταλλήλων για άθληση ή αθλητικές εγκαταστάσεις. 

δ) Η ανάπτυξη του αθλητισμού με την αξιοποίηση και 
εφαρμογή αναλογών προγραμμάτων και για τα δύο φύλ¬ 
λα των ικανών προς άθληση ηλικιών, την δημιουργία ομά¬ 
δων κ.λ.π. 

ε) Η επιβοήθηση κάθε ατομικής προσπάθειας για πρω¬ 
ταθλητισμό. 

στ) Η εφαρμογή αθλητικών προγραμμάτων για άτομα 
με ειδικές ανάγκες. 

ζ) Η οργάνωση, ανάπτυξη και επιβράβευση κάθε είδους 
αθλητικής δραστηριότητας ή εκδήλωσης στο Δήμο, κα¬ 
θώς και η πραγματοποίηση επιμορφωτικών σεμιναρίων, 
διαλέξεων κλπ. 

η) Η οργάνωση και συνδιοργάνωση αγώνων, αθλητικών 
συναντήσεων, εκδηλώσεων κ.λ.π. 

ι) Η υπογραφή και εφαρμογή προγραμματικών σχετι¬ 
κών συμβάσεων. 

ια) Η συνεργασία με τους συλλόγους καθηγητών, δα¬ 
σκάλων, ιδιαίτερα με τους καθηγητές φυσικής αγωγής 
και τους συλλόγους γονέων των σχολείωντου Δήμου, για 
την ανάπτυξη φιλάθλου πνεύματος μεταξύ των μαθη¬ 
τριών και των μαθητών και την επιβοήθηση ανάπτυξης 
του αθλητισμού μεταξύ αυτών και δι αυτών με τη διοργά¬ 
νωση αγώνων, σεμιναρίων κ.α. 

ιβ) Η δημιουργία σχολών για την εκμάθηση αθλημάτων 
και γυμναστικής και τη δημιουργία στελεχών τους, όπως 
τεχνικών, διαιτητών κ.λ.π. 

ιγ) Η συμμετοχή ή συνεργασία με το τοπικό, εθνικό, ευ¬ 
ρωπαϊκό ή άλλης χώρας αθλητικό δίκτυο, καθώς και η 
ανταλλαγή εμπειριών και απόψεων. 

ιδ) Η κατάρτιση και πραγματοποίηση αθλητικών και εκ¬ 
παιδευτικών αθλητικών προγραμμάτων και η χρηματοδό¬ 
τηση τους από δημοτικούς νομαρχιακούς, εθνικούς ή κοι¬ 
νοτικούς πόρους. 


ιε) Η απόδοση ηθικών αμοιβών σε αθλητές και αθλή¬ 
τριες και στο μέτρο του δυνατού, η οικονομική τους στή¬ 
ριξη εφόσον απαιτείται και επιτρέπεται. 

ιστ) Η πρόσληψη ή απασχόληση του κατάλληλου ειδι¬ 
κευμένου προσωπικού. 

ιζ) Η έκδοση σχετικών εντύπων και η καλλιέργεια δημο¬ 
σίων σχέσεων για την προώθηση των σκοπών του Οργα¬ 
νισμού. 

ιη) Η συγκρότηση και δημιουργία επιτροπών και πα¬ 
ραρτημάτων του Οργανισμού εντός των ορίων του Δή¬ 
μου. 

3. Πόροι του Νομ. Προσώπου είναι: 

Οι επιχορηγήσεις από το κράτος είτε απευθείας είτε μέ¬ 
σω του Δήμου. 

Η ετήσια επιχορήγηση του Δήμου Λουτρακίου-Περα¬ 
χώρας, ύψους 20.000.000 δρχ. 

Κάθε είδους εισφορές, δωρεές, κληρονομιές και κλη¬ 
ροδοσίες. 

Οι εισπράξεις από το αντίτιμο των πραγμάτων ή υπηρε¬ 
σιών που θα παρέχει ο Οργανισμός. 

Οι πρόσοδοι από τη δική του περιουσία. 

Κάθε άλλη νόμιμη πρόσοδος. 

4. Ο Οργανισμός εκπροσωπείται ενώπιον των δικαστη¬ 
ρίων και κάθε δημόσιας αρχής καθώς και έναντι τρίτων, 
φυσικών και νομικών προσώπων, από τον Πρόεδρο του 
ΔΣ και όταν αυτός απουσιάζει ή κωλύεται από τον Αντι¬ 
πρόεδρο. 

Από τις διατάξεις της απόφασης αυτής προκαλείται δα¬ 
πάνη ύψους 20.000.000 δρχ. ετησίως σε βάρος του 
προυπ/σμούτου Δήμου Λουτρακίου-Περαχώρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 13 Απριλίου 2000 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

Αριθ. 2596 (4) 

Ανώτατο όριο επιτρεπομένων ημερών κίνησης εκτός 
έδρας, μελών Δ.Σ. και διαχειριστή της κατασκήνωσης 
Αγίας Μαρίνας Ν. Α. Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 2685/1999 «Κάλυψη δαπανών με- 
τακινουμένων υπαλλήλων εντός και εκτός Επικράτειας 
και άλλες διατάξεις». 

2. Τις διατάξεις του Ν. 2503/97 «Διοίκηση,οργάνωση, 
στελέχωση της Περιφέρειας κλπ». 

3. Τις διατάξεις του άρθρου 25 παρ. 6 του Ν. 2738/99 
«Συλλογικές διαπραγματεύσεις στη Δημόσια Διοίκηση 
κλπ» με την οποία μεταβιβάστηκε στον αρμόδιο Γενικό 
Γραμματέα της Περιφέρειας, η έκδοση της απόφασης 
του ανώτατου ορίου επιτρεπομένων ημερών κίνηση 
εκτός έδρας για τους υπαλλήλους που υπηρετούν στους 
ΟΤΑ α’ και β’βαθμού, που προβλέπεται από το άρθρο 2 
παρ.3 του Ν. 2685/99. 

4. Την αριθμ. Γ2β/οικ.922/23.2.2000 ΚΥΑ (ΦΕΚ 280Β/ 
2000) με την οποία ανατέθηκε η οργάνωση και λειτουργία 

των κατασκηνώσεων του Κρατικού προγράμματος που 
αποτελούσε αρμοδιότητα της Κ. Κ. Ο. Ν. στη Ν.Α. Μεσ¬ 
σηνίας και στην κατασκήνωση της Αγίας Μαρίνας. 

5. Το αριθμ. 588/15.2.99 έγγραφο της Δ/νσης Πρόνοιας 
της Ν.Α. Μεσσηνίας, με το οποίο ζητάειτην καθιέρωση για 
το έτος 2000 ανώτατου ορίου επιτρεπομένων ημερών κί¬ 
νησης εκτός έδρας μελών Δ.Σ. και διαχειριστή της κατα¬ 
σκήνωσης Αγίας Μαρίνας ως εξής: 

α. Για τα μέλη: έξη (6) ημέρες το μήνα για τους μήνες 
Απρίλιο έως Σεπτέμβριο και δύο (2) ημέρες για τους υπό¬ 
λοιπους μήνες. 

β. Για το διαχειριστή: δώδεκα (12) ημέρες το μήνα για 
τους μήνες Ιούνιο έως Σεπτέμβριο και έξη (6) ημέρες για 
τους υπόλοιπους μήνες, αποφασίζουμε: 

Ορίζουμε το ανώτατο όριο των επιτρεπομένων ημερών 
μετακίνησης εκτός έδρας για το έτος 2000 για το Δ.Σ. και 
το διαχειριστή της κατασκήνωσης Αγίας Μαρίνας της Ν. 
Α. Μεσσηνίας, ως εξής: 

α. Για τα μέλη του Δ.Σ.: έξη (6) ημέρες το μήνα για τους 
μήνες Απρίλιο έως Σεπτέμβριο και δύο (2) ημέρες για 
τους υπόλοιπους μήνες. 

β. Για το διαχειριστή: δώδεκα (12) ημέρες το μήνα για 
τους μήνες Ιούνιο έως Σεπτέμβριο και έξη (6) ημέρες για 
τους υπόλοιπους μήνες. 

Από την απόφαση αυτή προκαλείται δαπάνη, η οποία 
δεν είναι δυνατό να προσδιορισθεί και η οποία θα βαρύνει 
τον προϋπολογισμό της Ν. Α. Μεσσηνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 21 Απριλίου 2000 

Ο Γ ενικός Γ ραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 


Αριθ.3416 (5) 

Μερική ανάκληση της ΓΡ. 1865/12.5.80 απόφασης Νομ. 

Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1) Τις διατάζεις του άρθρου 197 του Αγροτικού Κώδικα, 
όπως τροποποιήθηκε με το άρθρο 19 παρ.2 του ΝΔ 
216/73. 

2) Τις διατάξεις του Νόμου 3200/55 οε συνδυασμό με το 
από 21-11-56 Β.Δ.»περί αποκεντρώσεως» . 

3) Τις διατάξεις των άρθρων 6 και 9 του Νόμου 666/77. 

4) Την αρ. ΓΡ 1865/12-5-80 απόφαση μας περί μεταβί¬ 
βασης στην τότε Κοινότητα Καμπής κατά πλήρη νομή και 
κυριότητα κοινόχρηστες εκτάσεις του τέως ΣΑΑΚ Κα¬ 
μπής, μεταξύ αυτών δε και τα αρ. 192 και 193 τεμάχια 
έκτασης 2,5 στρεμ. 

5) Το με αρ.ΓΝ. 137/7-3-2000 έγγραφο μας ως και το αρ. 
25974/22-3-2000 Υπουργείου Γεωργίας. 

6) Το δίκαιο αίτημα του Εκκλησιαστικού Συμβουλίου Ιε¬ 
ρού Ναού Αγ. Κωνσταντίνου Καμπής, αποφασίζουμε: 

Ανακαλούμε εν μέρει τη με αριθμό ΓΡ. 1865/12.5.80 
απόφαση μας ως προς το σημείο που αφορά τη μεταβί¬ 
βαση στην τότε Κοινότητα Καμπής της κυριότητας των 
κοινοχρήστων εκτάσεων του τέως ΣΑΑΚ Καμπής και συ¬ 
γκεκριμένα: 

Το με αρ. 192τεμάχιο έκτασης 130 τ.μ. (ερείπια αποθή¬ 
κης) και το αριθμό 193 τεμάχιο έκτασης 1920 τμ. (Νεκρο¬ 
ταφείο) ώστε να επανέλθουν στην κυριότητα του Δημοσί¬ 
ου, ως Κοινόχρηστες Εποικιστικές Εκτάσεις. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Άρτα, 6 Απριλίου 2000 

Ο Νομάρχης 
ΛΑΜΠΡΟΣ ΡΙΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




